อยากจะสอบถามหน่อยครับเป็นมา2วันแล้วรำคาญมากเป็นเพราะสาเหตุอะไรครับ และก่อนหน้านี้ผมก็มีอาการหูอื้อข้างขวาข้างเดียวด้วย สาเหตุเพราะวันนั้นผมมีอาการคันหูมากๆเลยเอามือไปกดหูแล้วเขย่าๆพอเอามืออกก็อื้อไปเลยเป็นมาจะ2เดือนแล้วลองไปหาที่โรงพยาบาลแถวบ้านก็ตรวจและบอกว่าหูชั้นนอกอักเสบเลยให้ยาฆ่าเชื้อมากินแต่ก็ไม่หายเลยไปอีกรอบคราวนี้ให้ยาหยอดหูมาลองหยอดและให้ยาเบต้าฮีสทีนมากินแต่ก็ไม่หาย เลยอยากสอบถามว่าอาการที่ผมเป็นอยู่มีทางรักษาไหมและมีโอกาสหายไหมครับ ขอความกรุณาด้วยครับ
สวัสดีค่ะ อาการหูอื้อ อาจมีสาเหตุมาจาก-อยู่ในที่ที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว เป็นสาเหตุที่พบได้ค่อนข้างบ่อย โดยเฉพาะในเด็กเล็ก-การติดเชื้อที่หูชั้นกลางหรือหูชั้นนอก-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-มีเนื้องอกในหูชั้นในดังนั้นหากได้ยาที่แพทย์จ่ายมาแล้วไม่ดีขึ้น ควรกลับไปพบแพทย์เพือตรวจร่างกายซ้ำอีกครั้ง เพราะเมื่อเวลาผ่านไป รอยโรคก็อาจจะเปลี่ยนแปลงไปด้วย ควรสังเกตอาการอันตรายเช่น หูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน หากมีอาการเหล่านี้ ควรรีบไปการดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่ใช้น้ำฉีดเข้าหูโดยตรง แต่อาบน้ำได้ปกติ ไม่แคะหู หลีกเลี่ยงสถานที่ที่เสียงดัง ตอนนี้แนะนำว่ายังไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์ค่ะ เพราะยังไม่ทราบว่าเป็นหูอื้อจากสาเหตุอะไร